Okresná prokuratúra Trebišov 
Jána Husa 1925/15, 075 01 Trebišov 1

Sp. zn. : 1 Pv 40/14/8811	Trebišov, 16.5.2014
EEČ : 2-69-288-2014

U Z N E S E N I E

Trestná vec:	obvinený XXXXX a spol. 
Zločin:	Marenie spravodlivosti podľa § 344 odsek 1 písmeno d, odsek 2 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno a Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
	Asi tri dni pred skutkom zo dňa 07.12.2013, vykrikovali z vozidla obvinení XXXXX a XXXXX pred rodinným domom poškodeného XXXXX na jeho adresu a adresu jeho sestry XXXXX slová, „že keď nestiahnu podané trestné oznámenie, zdochne celá rodina“ a následne dňa 17.12.2013 okolo 20.00 h, pri predajni potravín XXXXX, obkolesili obvinení XXXXX, XXXXX, XXXXX a XXXXX poškodeného XXXXX, ktorému sa verbálne vyhrážali v tom zmysle, že keď neodvolá trestné oznámenie podané na obv. XXXXX, ktoré bolo realizované na OO PZ XXXXX pod sp. zn. ORP-1459/KC-TV-2013 ako prečin výtržníctva, tak budú pokračovať v jeho terorizovaní, pričom obv. XXXXX mu výslovne povedal, aby si dobre rozmyslel odvolanie predmetného trestného oznámenia, pretože jemu je jedno či dostane 4 roky, alebo 6 až 7 rokov, obv. XXXXX poškodenému výslovne povedal, že ak zoberú XXXXX, tak on osobne bude poškodeného terorizovať, že mu ublíži a nedá mu pokoj, obv. XXXXX na adresu poškodeného výslovne povedal, že môže byť hocijakým bojovníkom, ale pred jeho mačetou neujde a obv. XXXXX na jeho adresu výslovne a s drzým úsmevom povedal, že najlepšie bude keď trestné oznámenie odvolá, pretože on vie, kde poškodený býva a kde pracuje jeho otec.

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
	Uznesením 	vyšetrovateľa Ministerstva vnútra SR, Prezídia policajného zboru, národnej kriminálnej agentúry, národnej protizločineckej jednotky, expozitúry Východ Košice, uznesením sp. zn. PPZ-1140/NKA-PZ-VY-2013 z 29.01.2014 bolo vznesené obvinenie obvineným XXXXX, XXXXX, XXXXX           a XXXXX za  zločin marenia spravodlivosti v spolupáchateľstve podľa      § 20 k § 344 ods. 1 písm. d, ods. 2 písm. c Tr. zákona a súčasne obv. XXXXX i za prečin nebezpečného vyhrážania podľa § 360 ods. 1 Tr. zákona v jednočinnom súbehu s prečinom výtržníctva podľa § 364 ods. 1 písm. a, ods. 2 písm. b Tr. zákona a obv. XXXXX i za prečin nebezpečného vyhrážania podľa § 360 ods. 1 Tr. zákona v jednočinnom súbehu s prečinom výtržníctva podľa   § 364 ods. 1 písm. a Tr. zákona na tom skutkovom základe, že:

- obv. XXXXX dňa 07.12.2013 okolo 02.00 h, na terase baru XXXXX, v podnapitom stave a po predchádzajúcom nedorozumení fyzicky napadol XXXXX tak, že ho udrel päsťou pravej ruky v ktorej zvieral fľašu s pivom do ľavej temennej oblasti hlavy a ucha, pričom táto fľaša sa dôsledkom úderu rozbila a následne jej zvyškami porezal poškodeného XXXXX na pravej hornej končatine a vzápätí ho päsťou tejto ruky udrel do oblasti ľavého ucha, čím mu takto spôsobil menšie poranenia s predpokladanou dobou liečenia do 6 dní a následne fyzicky napadol i XXXXX, ktorú udrel pravou päsťou do pravej spánkovej oblasti hlavy, čím jej takto spôsobil menšie poranenia s predpokladanou dobou liečenia do 6 dní,

-  asi tri dni po vyššie uvedenom fyzickom napadnutí poškodeného XXXXX obv. XXXXX zo dňa 07.12.2013, vykrikovali z vozidla obvinení XXXXX a XXXXX pred rodinným domom poškodeného XXXXX     na jeho adresu a adresu jeho sestry XXXXX slová, „že keď nestiahnu podané trestné oznámenie, zdochne celá rodina“ a následne dňa 17.12.2013 okolo 20.00 h, pri predajni potravín XXXXX obkolesili obvinení XXXXX, XXXXX, XXXXX a XXXXX poškodeného XXXXX, ktorému sa verbálne vyhrážali v tom zmysle, že keď neodvolá trestné oznámenie podané na obv. XXXXX, ktoré bolo realizované na OO PZ XXXXX pod sp. zn. ORP-1459/KC-TV-2013 ako prečin výtržníctva, tak budú pokračovať v jeho terorizovaní, pričom obv. XXXXX mu výslovne povedal, aby si dobre rozmyslel odvolanie predmetného trestného oznámenia, pretože jemu je jedno či dostane 4 roky, alebo 6 až 7 rokov, obv. XXXXX poškodenému výslovne povedal, že ak zoberú XXXXX tak on osobne bude poškodeného terorizovať, že mu ublíži a nedá mu pokoj, obv. XXXXX na adresu poškodeného výslovne povedal, že môže byť hocijakým bojovníkom, ale pred jeho mačetou neujde a obv. XXXXX na jeho adresu výslovne a s drzým úsmevom povedal, že najlepšie bude keď trestné oznámenie odvolá, pretože on vie, kde poškodený býva a kde pracuje jeho otec,

-   obv. XXXXX dňa 23.12.2013 okolo 19.30 h, v pohostinstve „XXXXX“, XXXXX, v podnapitom stave a po predchádzajúcom nedorozumení fyzicky napadol XXXXX tak, že ho udrel päsťou do tváre s výhražnými slovami, že dnes zomrie a zdochne a potom nakrátko z pohostinstva vyšiel, avšak zakrátko sa vrátil a opätovne udrel päsťou do tváre poškodeného XXXXX, čím mu spôsobil menšie poranenia s predpokladanou dobou liečenia do 7 dní, čím u poškodeného spôsobil obavu z uvedených vyhrážok a následne obv. XXXXX v tomto pohostinstve porozbíjal 2 ks sklenených pollitrových pohárov, 6 ks sklenených 0,05 l pohárikov, 2 ks sklenených dvojdecových pohárov a poškodil vianočnú výzdobu, všetko vo výške 30 €, ku škode majiteľa pohostinstva XXXXX.

            K vzneseniu obvinenia všetkým obvineným vyšetrovateľ pristúpil na základe usvedčujúcich výpovedí XXXXX XXXXX a ďalších svedkov, ktorí usvedčovali všetkých obvinených zo spáchania všetkých troch dielčich skutkov. Aj na základe výpovedí týchto svedkov boli všetci títo obvinení vzatí súdom do vyšetrovacej väzby. 

	Počas vykonávania vyšetrovacích úkonov po vzatí obvinených do väzby však svedok XXXXX dňa 23.04.2014 podstatne zmenil svoju výpoveď ohľadom skutku zo 17.12.2013, ktorý je kvalifikovaný ako zločin marenia spravodlivosti v spolupáchateľstve podľa § 20 k § 344 ods. 1 písm. d, ods. 2 písm. c Tr. zákona v tom zmysle, že tento skutok sa vôbec nestal a tento si vymyslel preto, lebo si myslel, že ho budú títo obvinení v budúcnosti fyzicky napádať. Súčasne svedok XXXXX uviedol, že si je vedomý aj trestných následkov svojej podstatne zmenenej svedeckej výpovede.

	Zároveň dňa 30.04.2014, ohľadom úvodnej časti uvedeného skutku, ktorý je kvalifikovaný ako  zločin marenia spravodlivosti v spolupáchateľstve podľa § 20         k  § 344 ods. 1 písm. d, ods. 2 písm. c Tr. zákona, podstatne zmenila svoju výpoveď i svedkyňa XXXXX, ktorá uviedla, že celá jej výpoveď týkajúca sa úvodnej časti tohto skutku, kedy sa jej, ako i bratovi XXXXX mali z vozidla vyhrážať obvinení XXXXX a XXXXX je nepravdivá a vymyslená a na túto bola nahovorená XXXXX. 

           V tejto súvislosti treba poznamenať, že svedok XXXXX ako poškodený usvedčoval všetkých obvinených zo spáchania tohto konkrétneho skutku ako jediný priamy usvedčujúci svedok, pričom všetci obvinení spáchanie  tohto konkrétneho skutku popierali od samého začiatku trestného stíhania, pričom v rámci vyšetrovania neboli zistené iné dôkazy, ktoré by svedčili o vine obvinených zo spáchania tohto konkrétneho skutku.

	To isté platí aj o výpovedi svedkyne XXXXX ohľadom úvodnej časti predmetného skutku, kedy sa jej, ako i XXXXX mali z vozidla vyhrážať obvinení XXXXX a XXXXX.    

	Z takto zisteného skutkového stavu je teda zrejmé, že skutok, ktorý je kvalifikovaný ako  zločin marenia spravodlivosti v spolupáchateľstve podľa § 20         k § 344 ods. 1 písm. d, ods. 2 písm. c Tr. zákona ktorého sa mali dopustiť všetci obvinení, sa nestal. 

           Podľa § 215 ods. 1 písm. a Tr. poriadku, prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie.

	Z uvedených dôvodov bolo preto potrebné rozhodnúť tak, ako je to uvedené vo výrokovej časti tohto uznesenia a trestné stíhanie zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Mokáň
prokurátor